text: De fik en god julefrokost
  13 december 2010 kl. 16.00
  Køkkenchefer fra Kolding-restaurant lavede mad til dem, der lever i samfundets skyggesider.
  I dag blev der serveret en god, traditionel julefrokost for dem, der måske ellers ikke ville få en. 
  Brugerne af Folkekøkkenet i Kolding fik julefrokost lavet og serveret af restaurantchef Christian Bloch og køkkenchef Lars Emil Sørensen fra restaurant Berg på First Hotel i Kolding.
  - Vi danskere kan helt sikkert bidrage med mere, end vi regner med, og kan dette arrangement danne mode for, at andre skulle få lyst til at lave lignende arrangementer ved andre frivillige organisationer i byen, så kan det da kun blive en ekstra glædelig jul, siger Christian Bloch.
  